कन्या भ्रूण हत्या रोकने के लिए अब सरकार उठाएगी सख्त कदम
नगर संवाददाता | सवाई माधोपुर/हिंदूपुरा
कन्याभ्रूण हत्या रोकने के लिए अब राज्य सरकार और भी सख्त कदम उठाने जा रही है। इसके लिए सरकार अब छोटे-छोटे गांवों में अपने मुखबिर तैयार करेगी। इसके बाद ये मुखबिर ऐसे लोगों की सूचना देंगे जो भ्रूण हत्या के लिए दलाली का काम करते हैं। इसके अलावा सरकार गांव के सरपंच और अन्य जनप्रतिनिधियों सहित आमजन को भी जागरूकता अभियान से जोड़ेगी। इसके लिए समुचित प्राधिकारी (पीसीपीएनडीटी) एवं मिशन निदेशक एनएचएम नवीन जैन ने आदेश जारी किए हैं।
चिह्नित होंगे गांव
गर्भवतीमहिलाओं और मिसिंग डिलीवरी के आंकड़ों के आधार पर ऐसे गांवों को चिंहित किया जाएगा, जिन गांवों की गर्भवती महिलाओं को प्रसव और उपचार करवाने के लिए दूसरे राज्य के दूसरे जिलों में लेकर जाया जाता है। ऐसे गांवों की सूची बनाने के साथ आशा सहयोगिनी, एएनएम, नर्सिंग कर्मी अन्य कार्मिकों के साथ ग्रामीणों की सूचना के आधार पर दलालों पर कार्रवाई करने के निर्देश दिए गए हैं। वहीं इन गांवों में कार्यरत आशाएं, एएनएम, नर्सिंगकर्मी को इसके लिए जागरूक करने के साथ उनकी कार्यशैली पर भी नजर रखी जाएगी।
आमजन के साथ करेंगे बैठक
गांवोंमें चिकित्सा विभाग के अधिकारी-कर्मचारी आमजन के साथ बैठक कर लोगों भ्रूण हत्या रोकने के लिए जागरूक करेंगे। वहीं गांव के युवाओं को प्रोत्साहित करने के साथ सरकारी कार्मिकों को नेटवर्क से जोड़ा जाएगा। विभागीय अधिकारी गांवों में जाकर मुखबिर का कार्य करने वाले व्यक्तियों को चिंहित करने के साथ उनकी सूचना पर दलालों के खिलाफ कार्रवाई भी करेंगे।
^वर्तमान में समाज में लिंगानुपात संतुलित नहीं है। लिंग जांच करवाकर बच्चियों की गर्भ में हत्या करने का सिलसिला ऐसे ही चलता रहा तो लिंगानुपात की खाई चौड़ी होती चली जाएगी। इसके लिए राज्य सरकार ने स्पष्ट किया है कि पीसीपीएनडीटी में जो दलाल सिस्टम पनप रहा है उसे खत्म करना ही इसका उद्देश्य रहेगा। डॉ.बत्तीलाल मीणा, खंड मुख्य चिकित्सा एवं स्वास्थ्य अधिकारी, बौंली:
टैक्सी-एंबुलेंस पर भी रहेगी नजर
ऐसेमामलों को रोकने के लिए टैक्सी-एंबुलेंस पर भी नजर रखी जाएगी। उनकी आकस्मिक जांच होगी और पूरा ब्योरा रखा जाएगा। इसके लिए टोल बूथों का भी सहयोग लिया जाएगा। प्रयास यह होगा कि दूसरे राज्यों में जाकर भ्रूण हत्या करवाने वालों को रोका जा सके। इसके अलावा सभी सरकारी-निजी अस्पतालों के एंबुलेंस कर्मियों की सारी डिटेल मय मोबाइल नंबर सहित चिकित्सा विभाग के पास उपलब्ध होगी और शक होने पर शीघ्र एंबुलेंसकर्मी के नंबर के आधार पर उन तक पहुंचा जा सकेगा।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva